
Întreaga evoluţie istorică a omenirii demonstrează că, fie el barbar sau pretins civilizat, orice ocupant de teritorii şi populaţii străine urmăreşte, cu încăpăţânare, dominarea, exploatarea şi, dacă se poate, asimilarea celor supuşi. Metodele şi mijloacele sunt variate. Scopul rămâne constant. Exemplele ni le oferă atât trecutul, cât şi prezentul. Nici ocupantul, prin forţă, al Transilvaniei, din secolul al XIlea, descendent din triburile hunice, migratoare de prin deşerturile Asiei, nu face excepţie. Toate suferinţele, dramele şi tragediile românilor ardeleni de-a lungul veacurilor, până la 1 Decembrie 1918, reluate, cu o virulenţă inimaginabilă, după odiosul Dictat de la Viena - 1940-1944 , sunt mărturii indubitabile în acest sens, care nu pot fi şterse uşor din memoria individuală şi colectivă a băştinaşilor majoritari.

Sub deviza „Sfintei Coroane”, ungurii şi-au atribuit statutul de „naţiune conducătoare” într-un stat multinaţional în care ei erau minoritari numeric; apoi, prin acţiunile antrenate în procesele de asimilare, ei au subminat – şi subminează până astăzi- valorile operaţionale şi de afirmare ale celorlalte (foste) naţionalităţi, în cel puţin două sfere: în sfera necesităţilor materiale şi în aceea a culturii şi a demersurilor intelectuale. Astfel, naţionalitatea ungară s-a organizat în acţiuni şi manifestări dirijate împotriva vocaţiei pentru cultură a altor naţionalităţi, negând până şi legitimitatea existenţei altor culturi, în afara celei maghiare. Totodată, prin organizarea puterii, naţionalitatea ungară a elaborat canoanele pentru aplicarea forţelor represive şi de intimidare, vizând înlocuirea unor împliniri cu renunţarea, a libertăţii cu supunerea, a realităţii cu iluzia. In cadrul acestui sistem perfid, statul ungar şi, manipulată de el, opinia publică, au creat o misterioasă, dar energică uzină pentru confecţionarea de „realităţi hungariste”.

Maghiarizarea este termenul care reunește toate politicile de asimilare etnică implementate de autoritățile din Ungaria în diverse momente ale istoriei. Aceste politici au fost folosite pentru a ajuta menținerea dominației limbii și culturii maghiare în regiunile conduse de Ungaria prin încurajarea sau uneori forțarea persoanelor din alte grupuri etnice să adopte limba și cultura maghiară și să își dezvolte o identitate maghiară.
Termenul de maghiarizare este folosit în general referitor la politicile implementate de guvernul din Regatul Ungariei, care era parte a Imperiului Habsburgic. Acest proces a început spre finalul secolului XVII, s-a intensificat după Ausgleich, care a adus o autonomie sporită a guvernării maghiare din Austro-Ungaria. Regatul Ungariei (denumit și Translethania) era o țară multi-etnică, locuită de maghiari, germani, slovaci, români, ucrainieni, sârbi, sloveni, rusini, evrei, țigani și alte etnii. Conform recensămintelor din 1910, maghiarii erau grupul cel mai larg, cu 48% din totalul populației. Dacă Croato-Slavonia ar fi exclusă, procentajul ar crește la 54%, dar și așa această cifră este contestată de istorici, deoarece recensământul nu a interogat "etnicitatea", ci limba nativă (ca și limbă cea mai vorbită, ceea ce a dus la manipularea rezultatelor recensământului) și religia. De exemplu, mulți evrei și-au declarat maghiara drept limbă nativă și au fost recenzați ca unguri (Procentajul evreilor de la recensământul din 1910 a fost de 5%, deci fără ei, procentul ungurilor scade de la 54% la 49%). Minorități mari erau concentrate în diverse zone ale regatului, unde formau majorități. În Transilvania, recensământul din 1910 consemnează 54% vorbitori de limba română, 32% de maghiară, și 14% altele (majoritatea vorbitori de limba germană). În nordul regatului, slovacii și ucrainienii formau, de asemenea, o majoritate etnică.

Procesul de maghiarizare nu a reușit impunerea limbii maghiare ca și cea mai folosită limbă în toate teritoriile regatului, ci ca și o limbă necesar a fi cunoscută pentru a putea accesa serviciile de guvernare ca administrațiile locale, educația și justiția.

După 1867, guvernul maghiar a adoptat o poziție prin care toți locuitorii regatului erau considerați o singură națiune, adică toți erau considerați unguri. Acest punct de vedere a devenit politică oficială a politicienilor și statului ungar. Ideea de "Națiune politică ungară" nu a fost însă acceptată de grupurile etnice ne-maghiare (români, slovaci, sârbi, etc.) care trăiau în regat. Liderii politici ai grupurilor etnice ne-maghiare considerau Regatul Ungariei drept o țară compusă din mai multe națiuni, nu doar din unguri și cereau recunoșterea drepturilor lor colective.

Pentru o lungă perioadă de timp, numărul ne-maghiarilor care trăiau în Regatul Ungariei a fost mult mai mare decât cel al etnicilor unguri. Conform datelor recensămintelor din 1787, populația regatului maghiar număra 8.500.000 de locuitori din care 43% era unguri,  57% alte etnii. În 1809, populația număra 3.000.000 unguri și 7.000.000 alte etnii. Întrucât o politică intensă de maghiarizare a fost implementată de-abia după 1867, relațiile etnice s-au schimbat în favoarea maghiarilor: conform datelor din 1900, numărul vorbitorilor de limbă maghiară din regat era de 8.500.000, iar numărul vorbitorilor de alte limbi era de 8.100.000. În 1910, numărul vorbitorilor de maghiară era de 9.944.628, iar a celorlate limbi de 8.319.905
Politica de maghiarizare de sub guvernarea Dezső Bánffy din perioada 1895 - 1899 a inclus și o serie de acțiuni de maghiarizare forțată a numelor personale și denumirilor geografice. Legea arhivelor specifica faptul că toate numele folosite trebuie să fie maghiare. De aceea, numele native ale etnicilor ne-unguri erau înlocuite cu altele maghiare. De exemplu numele sârbesc Stevan și românesc Ștefan erau înlocuite cu Istvan , iar Jelena sau Elena cu Ilona. Erau vizate atât prenumele cât și numele de familie (astfel numele de familie Lupu a devenit Farkas).

Autoritățile maghiare au pus o presiune constantă asupra tuturor ne-maghiarilor să-și maghiarizeze numele, iar ușurința cu care această maghiarizare se făcea din punct de vedere birocratic a dat naștere la porecla de maghiar de-o coroană (prețul înregistrării noului nume fiind de o coroană) În 1881 "Societatea pentru Maghiarizarea Numelor" (Központi Névmagyarositó Társaság) a fost fondată la Budapesta. Scopul acesteia era de a furniza consiliere și a defini reguli pentru maghiarizarea unor nume. Símon Telkes, președinte al acesteia considera că „cineva poate fi acceptat ca și fiu adevărat al națiunii doar prin adoptarea unui nume național”. Societatea a inițiat și o campanie publicitară în reviste și ziare și prin trimiterea de scrisori. Au făcut și o propunere de scădere a taxelor pentru schimbarea numelui, propunere, de altfel acceptată de parlament, iar taxele au scăzut de la 5 forinți la 50 de crăițari. După aceste măsuri au crescut cazurile de schimbare de nume în 1881 și 1882 (cu 1261 și 1065 nume schimbate) și au continuat în anii următori, cu o medie de 750-850 pe an. Pe timpul administrației Bánffy a existat o altă creștere spectaculoasă, cu 6.700 de formulare depuse în 1897, majoritatea datorate presiunilor autorităților și angajaților din sectorul guvernamental. Statisticile arată că doar între 1881 și 1905, 42.437 de nume de familie au fost maghiarizate. Fenomenul a continuat în Ungaria, de-a lungul întregului secol XX.

Odată cu maghiarizarea numelor și prenumelor personale, era o practică obișnuită și folosirea numelor geografice exclusiv în limba maghiară, nefiind acceptate denumirile altor grupuri etnice. Pentru locurile care nu aveau nume maghiar, au fost inventate denumiri noi, maghiare, care erau folosite în administrație, în locul numelui original ne-ungar. Exemple de locuri unde numele original ne-ungar a fost înlocuit cu nume maghiare nou-inventate: Najdás - Néranádas (în română Naidǎș, acum în România)

Pentru a grăbi desfiinţarea naţiunii române şi a şterge de pe hărţi toponimia românească, în 1897 se promulga Legea numirilor de localităţi, prin care se dau nume ungureşti tuturor satelor şi oraşelor cu nume nemaghiare din Ungaria, ca si tuturor staţiilor de cale ferată.

În 1907, la Budapesta apare sub egida Tipografiei Regale Maghiare de Stat lucrarea “Românii din Ungaria”. Un volum de lucru confidential al guvernului maghiar, în cele o mie de pagini fiind inserate masuri dure vizând reducerea la tacere a tuturor miscarilor care, promovând ideea ca Austro-Ungaria nu mai putea exista într-o forma imperiala, militau pentru aparitia în cadrul unei confederatii de state nationale a Transilvaniei Românesti. 

Desigur, editarea lucrarii este si astazi negata de Guvernul de la Budapesta. Peste timp, însa, s-au pastrat cel putin doua exemplare, unul aflat în pastrarea bibliotecii Universitare din Cluj-Napoca, iar cel de-al doilea arhivat în fondul secret al Academiei Române din Bucuresti. 

În fundamentarea lucrarii, autorul, (în principal Anton Huszar, translator în Ministerul de Interne ungar, dar în spatele caruia se aflau ideile contelui Andrassy, la acea vreme ministru de interne), amintea ca, în anii 1905-1906, “românii din Ungaria (de fapt, din zona cotropita a Transilvaniei-n.r.) au manifestat în mod demonstrativ în contra caracterului national unitar al statului ungar, cautând sa-l transforme într-un stat organizat pe baze federaliste”. În acest scop, principalele institutii ale neamului românesc (biserica, scoala, finantele) au fost transformate în “factori de lupta si de instigare în contra statului maghiar, a natiunii maghiare si a limbii maghiare”. Directiile de lupta împotriva românismului propuse de Anton Huszar se refereau la distrugerea unitatii demografice a românilor ardeleni, maghiarizarea Bisericii greco-catolice române, desfiintarea autonomiei Bisericii Ortodoxe Române, maghiarizarea învatamântului, interzicerea culturii românesti în Transilvania, desfiintarea presei românesti si a organizatiilor politice a ardelenilor, precum si împiedicarea accesului românilor la institutiile financiare. Cea mai mare problema a revizionistilor se lega de repartizarea naturala a românilor în judetele Transilvaniei, iar cum în cele 12 judete majoritatea absoluta era româneasca, Huszar sublinia ca se impunea “o noua ordonare a judetelor si a cercurilor electorale românesti pentru ca ele sa asigure punctul de vedere unguresc”. Lucru care s-a realizat, între 1907 si 1918, Ardealul fiind colonizat cu maghiari, românii ardeleni fiind trans-colonizati în mai multe regiuni maghiare. În acelasi timp, considerând ca Biserica greco-catolica se îndepartase de catolicism si intrase în curentele de politica ultra-româneasca, revizionistii demarau si procesul de maghiarizare a acesteia.

Concomitent cu maghiarizarea Bisericii greco-catolice, era vizata si desfiintarea autonomiei Bisericii Ortodoxe Române, motivatia lui Huszar fiind aceea ca trebuia “sa dispara odata aceasta cangrena politica, care roade trupul natiunii maghiare si al tarii”. Pentru aceasta, trebuia limitat accesul tinerilor la învatamântul teologic, prin stergerea de pe listele de bursieri a acelora care “au dat dovezi de sentimente în contra statului si a natiunii maghiare”, iar în seminariile teologice trebuiau numiti ca directori si profesorii “doar persoanelor care în cursul studiilor universitare au audiat timp de cel putin patru semestre limba si literatura maghiara si au colocvat din aceste materii în fiecare semestru”. În plus, se interziceau reuniunile învatatorilor ortodocsi, manualele folosite în seminarii trebuiau si ele avizate de autoritatile maghiare.

 Din atentia revizionistilor nu scapau nici scolile. Astfel, tinând cont de faptul ca limba româna era cea mai puternica arma a românilor împotriva maghiarizarii, autorul propunea ca în scolile secundare românesti limba de predare sa fie maghiara, iar limba româna sa devina doar obiect obligatoriu de învatamânt. La rândul lor, societatile de lectura de la liceele românesti, erau obligate sa-si tina sedintele în mod alternativ, într-o saptamâna în maghiara, în alta în româna. Din repertoriile corurilor si orchestrelor liceelor românesti trebuiau eliminate textele nationaliste, iar primirea elevilor din România trebuia îngreunata.

În lucrare se insista si asupra necesitatii interzicerii culturii românesti în Ardeal, în primul rând prin împiedicarea activitatii Societatii ASTRA. Totodata, se preciza ca statul maghiar sa îngreuneze aparitia gazetelor politice românesti, prin crearea de dificultati financiare, dar si prin anularea carnetelor gratuite pe calea ferata pentru ziaristi, pentru a limita deplasarea acestora, ori, în cazul elementelor recalcitrante, prin condamnarea la temnita ordinara (prin tratarea articolelor drept calomnii de presa). 

Lucrarea secreta a guvernului ungar se referea si la “necesitatea distrugerii românilor pe teren economico-financiar”, bancile fiind considerate mecanismul principal al miscarilor nationale. Trebuiau îngreunate activitatile bancilor românesti existente si împiedicarea aparitiei altora noi. Ministerul Comertului trebuia sa verifice regulamentele de functionare ale bancilor românesti si sa stearga eventualele prevederi care nu permiteau ungurilor sa obtina actiuni la acestea. 

Profesorilor si învatatorilor români li se interzicea sa faca parte din consiliile de administratie, iar bancilor austriece (care le rescontau pe cele românesti) li se sugera sa-si retraga acest sprijin. Pentru a face imposibila aparitia unor noi banci, se propunea ca, la înfiintare, acestora sa le fie cerute capitaluri sociale initiale mult mai mari decât în mod normal, iar în zonele locuite de români se sugera înfiintarea de banci populare judetene maghiare. Sustinute de guvernul maghiar si ale caror împrumuturi se acordau fara dobânda. Desigur, nu românilor, aceste cooperative de credit fiind destinate cetatenilor maghiari existenti sau care urmau sa fie colonizati în regiunile respective.

Tot în 1907, vor avea loc noi încercări de maghiarizare, concretizate prin ,,legea lui Appony”, care va fi pusă în aplicare, în ciuda opoziţiei interne şi internaţionale. În cadrul ei se precizau următoarele: 
a) fiecare învăţător era obligat să facă educaţie patriotică ungurească;
b) elevii erau obligaţi să-şi însuşească limba maghiară în conversaţie şi în scris până la încheierea şcolii;
c) ridicarea aberantă a salariilor cadrelor didactice, pentru a nu putea fi plătite de bisericile româneşti (şi astfel trebuiau etatizate sau desfiinţate);
d) obligativitatea predării majorităţii disciplinelor în limba maghiară;
e) registrele şcolare să fie redactate în limba maghiară
f) localul şcolii să fie corespunzător (în caz contrar era etatizat ori închis)
g) la începerea misiunii de dascăl, fiecare era obligat să depună un jurământ de credinţă faţă de patria ungară şi faţă de constituţia aceleia”.
O ultima încercare de maghiarizare a avut loc chiar în timpul primei conflagraţii mondiale, cu zece ani după cele anterior menţionate, avându-l drept protagonist pe contele Bethlen Istvan. Planul său preconiza colonizarea de elemente noi, maghiare, sprijinirea asimilării românilor de unguri, apărarea maghiarilor de pericolul deznaţionalizării (sic!), favorizarea emigrării românilor în România etc. În vederea punerii lui în aplicare, Bethlen a solicitat înfiinţarea unui minister special, numit ,,al reconstrucţiei Transilvaniei”

Planul contelui Bethlen István prevedea :
– noi colonizări în Transilvania
– stimularea natalităţii ungurilor
– sporirea agresivităţii măsurilor de asimilare a românilor
– stimularea emigrării românilor
– strămutarea în Transilvania a ungurilor invalizi de război, a emigranţilor din America şi România, a ceangăilor din Bucovina şi Moldova, împroprietărirea acestora şi acordarea unui credit financiar, printr-o bancă economică şi culturală pentru Transilvania, care să paralizeze Banca Al​bina din Sibiu şi alte 117 bănci româneşti
– intensificarea exploatării resurselor naturale, a investiţiilor în in​fra​structura edilitară a oraşelor, în cea feroviară şi de navigaţie pe râul Mureş, astfel încât să nu fie posibilă afirmarea capitalului economic, industrial ori agrar cu caracter naţional românesc
– promovarea românilor în funcţii publice numai în zone compact maghiare aflate în dreapta Dunării
– unificarea dreptului transilvan cu cel al Ungariei
– înăsprirea pedepselor pentru delicte de opinie sau presă împotriva statului
– azilurile de copii şi orfanii de război să fie exclusiv sub tutelă un​gurească
– preluarea de către stat a tuturor şcolilor şi grădiniţelor, ca şi obli​gativitatea frecvenţei şi educaţiei în limba maghiară
– înfiinţarea Episcopiei Ortodoxe Maghiare
– introducerea calendarului gregorian în ambele Biserici româneşti
– înfiinţarea Ministerului Reconstrucţiei Transilvaniei
Numai primul război mondial şi consecinţele sale au împiedicat ca planul maghiarizării totale a Transilvaniei să fie aplicat.

Din considerente de recunoştinţă pentru românii din Transilvania, care au fost victime ale acţiunilor barbare şi ultranaţionalist şovine de maghiarizare si deznaţionalizare forţată, de-a lungul timpului, dintre care foarte mulţi şi-au pierdut viaţa, este imperios necesar să aducem noi şi noi exemple ale unor momente prin care să reamintim neorevizioniştilor extremişti, şovini, xenofobi şi antiromâni din Ungaria şi Romania de azi crimele pe care le-au facut înaintaşii lor. Aceasta este o necesitate evidentă când, în prezent, neorevizionismul maghiar urmăreşte să realizeze autonomia teritorială a unei zone a României sub denumirea unui aşa zis ţinut secuiesc!
Un asemenea episod îl reprezintă şi ocupaţia Ungariei horthyste asupra teritoriului de nord – vest al României între anii 1940 – 1944. In această perioadă, maghiarizarea şi deznaţionalizarea românilor a devenit o prioritate atât pentru regimul horthysto-fascist, cât şi pentru ultranaţionaliştii şovini maghiari şi secui în dorinţa acestora de a schimba raportul etnic majoritar românesc din această zonă în favoarea maghiarilor! Pentru realizarea acestui deziderat horthystii unguri şi maghiari au utilizat metode si mijloace variate de represiune împotriva românilor majoritari: bătăi, schingiuiri, torturi, asasinate, expulzări, internarea în lagare şi detaşamente de muncă forţată, crime ş.a.

Forma cea mai brutala şi nedisimulata de realizare a planului de maghiarizare a românilor a fost aplicată, fără îndoială, împotriva Bisericii ortodoxe care reprezenta principalul pol de rezistenţă, de apărare al naţiunii române şi al unităţii naţionale. Preoţii ortodocsi dar şi credincioşii români au fost supuşi unor umilinţe şi chinuri fizice de neimaginat: bătăi, schingiuiri, expulzări şi arestări.

 Este de reţinut că planul de reprimare a Bisericii ortodoxe în scopul maghiarizării românilor prin trecerea lor forţată la bisericile maghiare – cu toate samavolniciile şi crimele pe care le-a implicat – a fost susţinut şi înfăptuit practic de armata, poliţia, jandarmeria şi autoritatile horthyste şi de organizaţii si formaţiuni paramilitare, bande organizate şi persoane individuale aparţinând minorităţilor maghiară şi secuiască din zonele respective.
Pentru realizarea „soluţiei finale”,de înlăturare totală a tot ceea ce însemna confesiune ortodoxa românească în teritoriul ocupat, autorităţile horthyste, sprijinite de formatiuni paramilitare si bande formate din randul etnicilor maghiari si secui, au dărâmat numeroase biserici ortodoxe, multe fiind şterse de pe faţa pământului.  Aşa s-au petrecut lucrurile şi în judeţele Covasna şi Harghita, în următoarele localităţi: Căpeni ( Covasna), Vârghiş (Covasna), Mărtiniş (Harghita), Ditrău (Harghita), Biborţeni (Covasna), Crăciunel (Covasna), Borsec (Harghita), Boroşneul Mare (Covasna), Sân-Martin (Harghita), Bicsad (Covasna), Racoşul de Sus (Covasna), Ocland (Harghita), Comalău (Covasna). La acest fenomen se adaugă şi actele de profanare, devastare şi pângărire, printr-o serie de acţiuni de un primitivism şi bestialitate inimaginabile pentru o lume civilizata, a bisericilor ortodoxe româneşti, din cele doua judete, la care au participat aceleasi elemente sovine maghiare si secuiesti locale animate de o ura viscerala fata de romani, mostenita din vremurile ancestrale: biserica din Gheorghieni (Harghita), biserica din Bicaz (Harghita), biserica din Odorhei (Harghita), biserica din Ozun (Covasna), biserica din Bicfalau (Covasna), biserica din Santion–Lunca (Covasna), biserica din Cristurul Secuiesc (Harghita), s.a. Sfintele biserici ortodoxe romanesti, din localitatile mentionate, au fost transformate in magazii, cazarme, dormitoare pentru evreii concentrati la munca fortata ! „Vitejii” si „eroii”unguri, maghiari si secui care s-au raliat cu trup si suflet actiunilor de exterminare a Bisericii romanesti s-au „razboit” si cu mortii din mormintele romanilor. Cazul profanarii si devastarii cimitirului romanesc din localitatea Belin (Covasna) este edificator in acest sens si comun altor asemenea „fapte de vitejie” din teritoriul aflat sub ocupatia Ungariei horthyste. 

Trebuie mentionat ca in pofida tuturor actiunilor de reprimare violenta la care au fost supusi preotii ortodocsi romani acestia nu s-au refugiat de buna voie in Romania ci numai atunci cand au fost fortati sa faca acest lucru sau au fost expulzati. In urma expulzarilor si arestarilor preotilor ortodocsi, numai in zonele locuite de etnicii secui, au ramas fara preoti 28 de parohii ortodoxe.

Procedeele cele mai brutale, intre care bataile pana la inconstienta si schingiuirile comparabile poate doar cu cele ale Inchizitiei, utilizate de ocupantul horthyst, in cardasie cu minoritarii maghiari si secui ultraextremisti si ultrasovini, au avut drept consecinta ca in judetul Covasna toti credinciosii ortodocsi, dintr-o serie de parohii, sa treca fortat la bisericile maghiare catolica, reformata si unitariana. Asa s-a intamplat in localitatile: Biborteni, Baraolt, Bicsad, Capeni, Micfalau, Comalau, Porumbenii Mari, Aita Seaca, Bacel, Aita Medie, Batanii Mari, Cernatul de Jos, Lisneu, Chichis, Ozun s.a., insumand peste 15.000 de credinciosi ortodocsi.

Pentru a nu uita niciodata barbariile atavice la care au fost supusi romanii din teritoriul ocupat vremelnic de Ungaria, intre anii 1949-1944, pentru a fi stersi de pe fata pamantului ca natiune, este necesar sa retinem ca: „ Adevaratii stapani ai pamantului cotropit au fost omorati, maltratati, arestati, intemnitati si internati in lagare de catre cotropitori. Bunurile lor au fost devastate si jefuite, sfintele lor biserici au fost profanate si incendiate, iar preotii au fost scuipati, batjocoriti si alungati de la altare…Prin expulzari de preoti si invatatori, prin interzicerea intrebuintarii limbii romane chiar si in conversatiile particulare, prin indepartarea inscriptiilor romanesti, prin inpiedicarea preotilor romani de a catehiza in scolile primare, prin desfiintarea scolilor secundare romanesti, prin infometarea satelor romanesti, prin sechestrarea bunurilor expulzatiilor si refugiatilor fara nici un motiv legal, prin arderea cartilor romanesti aflate in bibliotecile scolilor, prin manualele unguresti introduse in scolile primare – pline de aprecieri jignitoare la adresa natiunii romane – prin anularea brevetelor comerciantilor si industriasilor romani, prin sechestrarea tuturor cladirilor edificate pe terenuri primite de la Statul Român, prin concentrari masive de romani…prin infometarea si brutalizarea lor, prin trimiterea in masa a romanilor pe frontul de rasarit, unde au fost expusi, celor mai mari primejdii, prin intezicerea taranilor romani de a-si vorbi limba materna, prin obligarea romanilor sa invete si sa cante cantece jignitoare la adresa României si prin alte masuri drastice, profitorii dictatului de la Viena au urmarit deznationalizarea totala sau totala nimicire a romanilor din Ardealul de Nord. Nici teama de pedeapsa lui Dumnezeu, nici teama de raspundere in fata istoriei si a civilizatiei, n-a oprit pe cotropitori de la sacrilegii si atrocitati”( Lupte si jertfe pentru Ardeal.De la Decebal la dezrobirea Ardealului de Nord, Brasov, 1944, p.17)

Cunoscut şi semnalat, de liderii românilor ardeleni, încă din cea de a doua jumătate a secolului al XIX-lea, amplu proces de maghizare a românilor din „Secuime”, a fost pus în evidenţă, în perioada interbelică, de o serie de autori precum: Nicolae Iorga, Gheorghe Popa-Lisseanu, Sabin Opreanu, Teodor Chindea, Nicolae Sulică, Aurel Nistor, Octavian Dobrotă ş.a. Au urmat anii de teroare şi epurare etnică de după Dictatul de la Viena, intoleranţa faţă de români din timpul defunctei Regiuni Autonome Maghiare şi „embargoul” impus de vechiul regim, care nu a permis abordarea cestui subiect „delicat”. 
Studiile pe acestă temă, reluate după decembrie 1989, au pus în evidenţă, pe bază de izvoare incontestabile, dimensiunile reale a procesului de maghiarizare a românilor din fostele scaune secuieşti. Studiile amintite, au reliefat faptul că deznaţionalizarea este un proces istoric, care atentează la limba, cultura şi religia unei comunităţi, fie pe cale „paşnică”, fie materializată prin dezinteresul sau lipsa totală a sprijinului moral şi material acordat de către oficialităţi şcolii, bisericii şi altor instituţii identitare ale comunităţii respective, fie pe cale mai puţin “paşnică”, prin măsuri legislative (vezi legile Trefort, Appony etc) sau pe cale violentă de „purificare”, din care nu lipsesc mijloacelor extremelor violenţe din timpul Dictatului de la Viena, spre exemplu, sau cele de intensă persuasiune psihologică, de după decembrie 1989. Deznaţionalizarea se produce în mai multe etape, într-o primă fază este folosit biligvismul, apoi se pierde limba maternă şi în cele din urmă confesiunea. 
Maghiarizarea românilor era conştientizată la nivelul discursului public al liderilor cei mai autorizaţi, şi pusă în evidenţă de statisticile oficiale. Astfel, referindu-se la această realitate, într-o circulară din 1870, prin care se solicita colectarea fondurilor pentru restaurarea bisericii şi a şcolii confesionale ortodoxe din Sf. Gheorghe, mitropolitul Andrei Şaguna spunea: „Ştim cu toţii Iubiţilor! Între ce împrejurări critice au trăit confraţii noştri din ţinutul Secuimei şi trăiesc încă şi până în ziua de azi. Cu toţii simţim dăunătoarele urme, ce le-au lăsat influienţele timpurilor de mai înainte asupra credincioşilor noştri din Secuime. Nicăieri nu este atât de ameninţată naţionalitatea şi confesiunea noastră, ca acolo”. 
Despre unele dimensiuni ale procesului de maghiarizare a românilor din fostele judeţe Ciuc, Odorhei şi Treiscaune, vorbesc şi recensămintele de la sfârşitul sec. al XIX-lea şi începutul secolului XX. Astfel, în cele trei judeţe, au fost înregistraţi un număr important de „maghiari de religie română” (ortodoxă şi greco-catolică), respectiv în 1890 – 13.506 persoane, în 1900 – 15.838 şi în 1910 – 16.854. Cele mai „vulnerabile” la procesul de maghiarizare au fost comunităţile româneşti mici, sub 200 de membrii, comunităţi care sub acest „prag demografic”, nu au putut să asigure existenţa şi funcţionarea principalelor instituţii identitare – biserica şi şcoala. 
Sunt însă şi multe cazuri de comunităţi româneşti cu un număr mare de membri care, în ultimul secol, au fost aproape complet maghiarizate. Edificatoare sunt, în acest sens, numeroase comunităţi, din rândul cărora menţionăm: din judeţul Covasna: Micfalău (localitate în care numărul românilor a scăzut de la 919, în anul 1900, la 43 în anul 2002), Dobolii de jos (de la 926, la 200), Chichiş (de la 719, în 1900, la 197, în 2002), Bixad (de la 674, la 21), Belin (de la 685, la 220), Ghelinţa (de la 600, în 1700, la 63, în 2002), Lisnău (484 – 25), Cernat (235 – 48), Aita Seacă (316 – 33), Băţanii Mari (207 – 67). Au fost asimilate comunităţi româneşti care, în sec. al XVIII-lea aveau între 100-200 de membri, din localităţile: Arcuş, Brateş, Bodoc, Căpeni, Chilieni, Dobolii de Sus, Ghidfalău, Ilieni, Măgheruş, Moacşa, Poian, Sânzâieni, Turia, Valea Crişului. O soartă asemănătoare au avut-o comunităţile româneşti, care în secolul al XIX-lea aveau aceleaşi dimensiuni demografice, din localităţile: Aita Mare, Aita Medie, Bicfalău, Comolău, Lemnia, Ojdula, Sântionlunca, Valea Zălanului ş.a.; din judeţul Harghita: Vlăhiţa (de la 644 la 73), Mihăileni (de la 493 la 18), Mereşti (de la 431 la 6), Ocland (de la 355 la 10), Plăieşii de Sus (de la 325 la 52), Bodogaia (de la 310 la 18, în 2002), Ditrău (de la 300 la 54), Satu Nou (de la 305 la 4), Porumbenii Mari (de la 208 la 2), Joseni (de la 286 la 46), Lăzarea (de la 285 la 57), Sândominic (de la 258 la 29), Lăzăreşti (de la 259 la 11), Tomeşti (de la 240 la 6). Au fost asimilate comunităţi româneşti care, în sec. al XVIII-lea aveau între 100-200 de membri, din localităţile: Aldea, Atid, Brădeşti, Casinul Nou, Ciucsângiorgiu, Filiaş, Mărtiniş ş.a O soartă asemănătoare au avut-o comunităţile româneşti, care în secolul al XIX-lea aveau aceleaşi dimensiuni demografice, din localităţile: Armăşeni, Crăciunel, Cuşmed, Eliseni, Frumoasa, Lueta, Suseni, Valea Strâmbă ş.a. La toate acestea trebuie să adăugăm fostele comunităţi de armeni – îndeosebi de la Gheorgheni şi Frumoasa, cele de rromi – care în unele aşezări din zonă reprezintă în prezent o pondere însemnată din populaţia totală a unor localităţi precum Ghidfalău, Boroşneul Mare, Băţanii Mari, Baraolt, Corund, Plăieşii de Jos, Ciucsângeorgiu, Tuşnad, ş.a., precum şi comunităţile evreieşti din Sf. Gheorghe, Târgu Secuiesc, Boroşneul Mare, Comandău, Zagon, Miercurea-Ciuc, Odorheiu Secuiesc, Gheorgheni, Cristuru Secuiesc, ş.a. – majoritate căzute pradă holocaustului practicat de administraţia horthistă locală şi de alte naţionalităţi, absorbite de comunităţile maghiare. 
Deşi este cunoscut faptul că, în istorie nu se folosesc ipoteze de lucru de genul „dacă … atunci”, să încercăm totuşi să ne imaginăm care ar fi fost structura etnică actuală a populaţiei judeţelor din aşa-zisul „Ţinut secuiesc”, dacă evoluţia comunităţilor româneşti din cele peste 60 de localităţi menţionate, cât şi din alte aşezări din judeţele Covasna şi Harghita unde au trăit armeni, rromi, evrei, germani ş.a., ar fi fost una normală. Este cert faptul că, în prezent, în această zonă din inima ţării, românii nu ar mai fi numeric minoritari, iar „apostolii” autonomiei teritoriale pe criterii etnice rămâneau fără „obiectul muncii”. 
Unele cercetări sociologice recente au evidenţiat faptul că, în judeţele Covasna, Harghita şi Mureş, ca mediul aculturativ, cultura maghiară este puţin deschisă la interschimburi culturale reciproce, puţin permisivă şi ospitalieră faţă de nevoia celorlalţi de a-şi afirma şi dezvolta identitatea specifică, pe care o apreciază ca pe o ameninţare la propria identitate. 

In trecut, politica de deznaţionalizare nu era un secret pentru nimeni. O recunoşteau oamenii politici unguri: „Interesele Ungariei cer ca statul naţional să fie întemeiat pe şovinismul cel mai neînduplecat” Iar scriitorul Kostensky Geza scria:”Să lăsăm la o parte minciuna convenţională că nu am voi distrugerea naţionalităţilor nemaghiare. Da, vrem să le distrugem şi trebuie să voim asta”

Intenţia autorului acestui material este de a trage un semnal de alarmă: In zilele noastre, maghiarizarea românilor din aşa-zisul Ținut Secuiesc  continuă!

Maghiarizarea românilor din Covasna şi Harghita nu este un proces care se desfăşoară în spatele uşilor închise, de care nimeni nu ştie nimic şi care surprinde. Acest proces îi surprinde doar pe ignoranţi şi pe politicienii care află din presă sau din reacţiile societăţii civile din zonă despre nedreptăţile la care sunt supuşi românii în această parte de ţară.

